হাজী মুহাম্মদ মহসিন সরকারি উচ্চ বিদ্যালয়

**হাজী মুহাম্মদ মহসিন সরকারি উচ্চ বিদ্যালয়** চট্টগ্রামে অবস্থিত একটি সরকারি মাধ্যমিক বিদ্যালয়। বিদ্যালয়টি ১৮৭৪ খ্রিষ্টাব্দে মুহসিনীয়া মাদ্রাসা হিসেবে প্রতিষ্ঠিত হয় এবং ১৯৬২ খ্রিষ্টাব্দে হাইস্কুলে পরিণত হয়। এটি চকবাজারের কলেজ রোডে অবস্থিত।

বিদ্যালয়টিতে দ্বৈত শাখায় পঞ্চম থেকে দশম শ্রেণীতে শিক্ষা কার্যক্রম পরিচালিত হয়। ২০২৩ সালের এসএসসি পরীক্ষায় বিদ্যালয়টি চট্টগ্রাম শিক্ষাবোর্ডে নবম স্থান লাভ করে। ২০২৪ সালের এসএসসি পরীক্ষায়ও বিদ্যালয়টি চট্টগ্রামের সেরা বিদ্যালয়ের তালিকায় ছিল।

## ইতিহাস
১৮৭৪ খ্রিষ্টাব্দে মহসিন ফান্ডের  অর্থ থেকে কাশিমবাজার মৌজার একটি পাহাড়ে মুহসিনীয়া মাদ্রাসা প্রতিষ্ঠা করে স্থানীয় শিক্ষানুরাগীরা। প্রতিষ্ঠাকালীন মাদ্রাসাটি পর্তুগিজ ভবনে কার্যক্রম শুরু করেছিল। ১৮৭৯ সালে ত্রিশ হাজার টাকার বিনিময়ে ইংরেজদের নিকট থেকে পাহাড়টি ক্রয় করে মাদ্রাসা কর্তৃপক্ষ। ১৯২৭ সালে মাদ্রাসার সিলেবাসে ইংরেজি যুক্ত করে নিউস্কীম মাদ্রাসায় উন্নিত করার পর এর নাম হয় ইসলামিক ইন্টারমিডিয়েট কলেজ। ১৯৭৯ খ্রিষ্টাব্দে কলেজটিকে হাজী মুহাম্মদ মহসিন কলেজে রূপান্তর করা হয়। তখন কলেজটির সাথে হাইস্কুলটি পরিচালিত হতো। ১৯৯৬ খ্রিষ্টাব্দে বিদ্যালয়টি কলেজ প্রশাসন হতে আলাদা হয়ে স্বাধীন প্রশাসন পায়। ২০০৭ সাল পর্যন্ত বিদ্যালয়টিতে শুধু মুসলিম শিক্ষার্থীদের ভর্তির প্রচলন ছিল। ২০০৮ সালে বিদ্যালয়টি ডাবলশিফটে উন্নিত হয়। ২০০৯ সাল হতে প্রাতঃ শাখার কার্যক্রম শুরু হয়।

## শিক্ষাঙ্গন
বিদ্যালয়টির ক্যাম্পাসটি কলেজ রোডে গণি বেকারী মোড়ে অবস্থিত। বিদ্যালয়ের এলাকায় জামালখান ও চকবাজার এলাকার অংশ রয়েছে। তবে এলাকাটি চকবাজার থানার অন্তর্গত। বিদ্যালয়ের ক্যাম্পাসটি কিছু একর পাহাড়ী জায়গা জুড়ে অবস্থিত।

### জমি বিরোধ
বিদ্যালয়টির সাথে পার্শ্ববর্তী হাজী মুহাম্মদ মহসিন কলেজের ৬১১ শতাংশ জমি নিয়ে বিরোধ রয়েছে। ১৯৯৬ সালে বিদ্যালয়টি এই কলেজের প্রশাসন থেকে পৃথক হয় ও স্বাধীন প্রশাসন পায়। তখন বিদ্যালয়টিকে ৭০০ শতাংশ জমি বরাদ্দ দেওয়া হয়। তখন মিসকিন শাহ্ মাজারের পশ্চিমে একটি দ্বিতল ও একটি নির্মাণাধীন তিন তলা ভবনে বিদ্যালয়টি কার্যক্রম চালিয়েছিল। যার মধ্যে একটি ১৯৯৪ সালে নির্মিত। পরবর্তীতে, একটি তদন্ত কমিটি মোট জমির এক-চতুর্থাংশ বিদ্যালয়কে প্রদানের সুপারিশ করে। বর্তমানে বিদ্যালয়ের জমির পরিমাণ ৮৯ শতাংশ।

## শিক্ষা কার্যক্রম
বিদ্যালয়টিতে ছাত্রদের পঞ্চম থেকে অধ্যায়নের সুযোগ থাকে। বিদ্যালয়টিতে ২০১২ সালে দুইটি শিফটে ১,১০০ শিক্ষার্থীর জন্য কেবল ৯ জন শিক্ষক ছিলেন। ডাবলশিফট বিদ্যালয়ে উন্নিত হওয়ার পর শিক্ষকদের পদসংখ্যা বৃদ্ধি না করার ফলে এটি ঘটেছিল। ১৯৯৬ সালে পৃথকীকরণের সময় এই পদসংখ্যা ১৭ থেকে ১১ করা হয়েছিল। ২০১৩ সালে শিক্ষক পদ ১৮ এ উত্তীর্ণ করা হয়। যদিও অধিকাংশ সরকারি হাই স্কুল এ শিক্ষক পদ সংখ্যা ৫২।  বর্তমানে মাধ্যমিক ও উচ্চশিক্ষা অধিদপ্তর কর্তৃক নিয়োগকৃত শিক্ষকের পদসংখ্যা ২১টি। তাছাড়া কয়েকজন খন্ডকালীন শিক্ষক ও কর্মচারী বেসরকারি অর্থায়নে নিয়োগ পান।

### [[এসএসসি]] পরীক্ষার ফলাফল

### শিক্ষার্থী ভর্তি পদ্ধতি
২০২০ শিক্ষাবর্ষ পর্যন্ত প্রতি বছর শূন্য আসনে প্রতিযোগিতামূলক পরীক্ষার মাধ্যমে শিক্ষার্থী ভর্তি করা হতো। তখন বিদ্যালয়টি 'খ' ক্লাস্টারভুক্ত ছিল। ৫ম শ্রেণীতে ১৬০ জন, প্রয়োজ্য শ্রেণীসমূহে ও ৯ম শ্রেণীতে বিজ্ঞান ও ব্যবসায় শিক্ষা বিভাগে শিক্ষার্থী ভর্তি করা হতো। উক্ত বিদ্যালয় সহ চট্টগ্রামের আরও ৮টি সরকারি মাধ্যমিক বিদ্যালয়ে জেলা প্রশাসনের তত্ত্বাবধানে এই ভর্তি পরীক্ষা অনুষ্ঠিত হতো। ভর্তি পরীক্ষায় নির্বাচিত শিক্ষার্থীদের তথ্য দুটি মেধাতালিকায় এবং অপেক্ষমাণ তালিকায় প্রকাশ করা হতো। তালিকায় বিজোড় ক্রমিক ও জোড় ক্রমিক স্থান অধিকারীরা যথাক্রমে প্রাতঃ ও দিবা শাখায় ভর্তির সুযোগ পেতো। তবে ২০২১ শিক্ষাবর্ষ হতে মাউশি লটারির মাধ্যমে শিক্ষার্থী নির্বাচন করছে। এছাড়া, মিচ্যুয়াল ট্রান্সফারের মাধ্যমে শিক্ষার্থীরা ভর্তি হতে পারে।

### সংগঠন
* বাংলাদেশ স্কাউটস
* রেড ক্রিসেন্ট সোসাইটি

## চিত্রমালা

চিত্র:Academic building-01 of HMMGHS.jpg|২০২১-এ একাডেমিক ভবন-০১
চিত্র:HMMGHS.jpg|২০২২-এ প্রধান ফটক
চিত্র:Hazi Mohammad Mohsin Govt. High School Chattogram building.jpg
চিত্র:Hazi Mohammad Mohsin Govt. High School.jpg|একাডেমিক ভবন-১ 
চিত্র:Hazi Mohammad Mohsin Govt. High School Chattogram entrance.jpg|স্কুলের সিড়ি


## আরও দেখুন
* চট্টগ্রামের বিদ্যালয়সমূহের তালিকা
* বাংলাদেশের বিদ্যালয়ের তালিকা
* গভ. মুসলিম হাই স্কুল, চট্টগ্রাম
* চট্টগ্রাম সরকারি উচ্চ বিদ্যালয়

## তথ্যসূত্র

## বহিঃসংযোগ
* 

বিষয়শ্রেণী:১৮৭৪-এ ব্রিটিশ ভারতে প্রতিষ্ঠিত
বিষয়শ্রেণী:১৮৭৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:চট্টগ্রামের বিদ্যালয়
বিষয়শ্রেণী:মুহাম্মদ মহসিনের নামাঙ্কিত শিক্ষাপ্রতিষ্ঠান
বিষয়শ্রেণী:মহসিন ফান্ডের অর্থায়নে প্রতিষ্ঠিত
বিষয়শ্রেণী:চট্টগ্রামের সরকারি বিদ্যালয়
বিষয়শ্রেণী:বাংলাদেশের বালক বিদ্যালয়
বিষয়শ্রেণী:মাদ্রাসা হতে রূপান্তরিত বিদ্যালয়